title: 2012 m. liepos 30 d. Komisijos įgyvendinimo reglamentas (ES) Nr. 701/2012, kuriuo iš dalies keičiamas Įgyvendinimo reglamentas (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės

text:
31.7.2012

               LT

               Europos Sąjungos oficialusis leidinys

               L 203/60

         KOMISIJOS ĮGYVENDINIMO REGLAMENTAS (ES) Nr. 701/2012
   2012 m. liepos 30 d.
   kuriuo iš dalies keičiamas Įgyvendinimo reglamentas (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 103h straipsnį, 127 straipsnio c dalį ir 143 straipsnį kartu su 4 straipsniu,
   kadangi:

               (1)

               Reglamentu (EB) Nr. 1234/2007 nustatytas bendras žemės ūkio rinkų organizavimas, apimantis vaisių bei daržovių ir perdirbtų vaisių bei daržovių sektorius. Remiantis to reglamento 103c straipsniu, veiklos programose vaisių ir daržovių sektoriuje gali būti numatytos krizių prevencijos ir valdymo priemonės, kuriomis siekiama išvengti krizių vaisių ir daržovių rinkose ar jas įveikti;

               (2)

               remiantis Komisijos įgyvendinimo reglamento (ES) Nr. 543/2011 (2) 79 straipsnio 1 dalimi, to įgyvendinimo reglamento XI priede nustatytos didžiausios paramos už jame išvardytų produktų pašalinimą iš rinkos sumos. Tos sumos turėtų būti nustatytos tam, kad pašalinimas iš rinkos netaptų nuolatiniu alternatyviu produktų realizavimo būdu, užuot pateikus juos rinkai, kartu siekiant užtikrinti, kad pašalinimas iš rinkos išliktų veiksminga krizių prevencijos ir valdymo priemonė;

               (3)

               siekiant užtikrinti, kad pašalinimas iš rinkos išliktų veiksminga krizių prevencijos ir valdymo priemonė, didžiausios paramos už pašalinimą iš rinkos sumos turėtų būti padidintos tiems vaisiams ir daržovėms, kuriems šiuo metu teikiamos paramos dydis yra ypač mažas, palyginti su vidutinėmis gamintojo kainomis Sąjungoje. Tai pasakytina apie pomidorus, vynuoges, abrikosus, kriaušes, baklažanus ir melionus. Be to, siekiant išvengti per didelių kompensacijų už pigesnių perdirbti skirtų pomidorų pašalinimą iš rinkos, nuo birželio 1 d. iki spalio 31 d., t. y. laikotarpiu, per kurį perdirbti skirti pomidorai gali būti pašalinti iš rinkos, pagamintiems pomidorams turėtų būti nustatyta diferencijuota suma;

               (4)

               siekiant paskatinti nemokamą iš rinkos pašalintų vaisių ir daržovių paskirstymą, kaip apibrėžta Reglamento (EB) Nr. 1234/2007 103d straipsnio 4 dalyje, taip pat kitas lygiavertes valstybių narių patvirtintas paskirtis, turėtų būti nustatyta didesnė didžiausia paramos suma nei kitos paskirties produktų atveju, jeigu dėl vidutinės gamintojo kainos Sąjungoje ir dabartinio didžiausio paramos dydžio skirtumo pašalinimas iš rinkos netaps alternatyviu produktų realizavimo būdu, užuot pateikus juos rinkai. Tai pasakytina apie žiedinius kopūstus, pomidorus, obuolius, vynuoges, abrikosus, kriaušes, baklažanus, melionus, arbūzus, klementinus ir citrinas;

               (5)

               siekiant sudaryti palankesnes sąlygas labdaros organizacijoms ir įstaigoms paskirstyti iš rinkos pašalintus produktus, tos organizacijos ir įstaigos turėtų būti įpareigotos tvarkyti su atitinkama operacija susijusias finansines sąskaitas tik tuo atveju, jei jos kreipėsi į valstybės narės kompetentingas institucijas dėl leidimo prašyti, kad galutiniai gavėjai sumokėtų simbolinį finansinį įnašą, ir tokį leidimą gavo. Galimybė prašyti sumokėti tokį įnašą turėtų būti numatyta ir šviežiems produktams;

               (6)

               kad būtų atsižvelgta į ankstesnę krizių prevencijos ir valdymo priemonių taikymo patirtį, reikėtų patikslinti neprinokusių vaisių ir daržovių derliaus nuėmimo bei derliaus nenuėmimo apibrėžtis ir atvejus, kuriais neprinokusių vaisių ir daržovių derliaus nuėmimo ir derliaus nenuėmimo priemonės gali būti taikomos. Be to, siekiant suderinti įvairias krizių prevencijos ir valdymo priemones ir padidinti jų veiksmingumą, reikėtų panaikinti Įgyvendinimo reglamento (ES) Nr. 543/2011 85 straipsnio 2 dalyje nustatytą konkretų įpareigojimą pirmajame pranešime apie kiekvieną numatomą neprinokusių vaisių ir daržovių derliaus nuėmimo operaciją pateikti privalomą rinkos analizę;

               (7)

               siekiant reaguoti į netikėtą krizę, turėtų būti numatyta galimybė neprinokusių vaisių ir daržovių derliaus nuėmimo ir derliaus nenuėmimo priemones taikyti vaisiams ir daržovėms, kurių derliaus nuėmimo laikotarpis yra ilgesnis, nors atitinkamame plote įprastinis derliaus nuėmimas jau prasidėjo arba parduoti skirta produkcija jau surinkta, taikant apribojimus, kuriuos turi nustatyti valstybės narės. Tokiais atvejais kompensacijos turėtų būti mokamos tik už produktus, kurių derlius nuimamas per šešias savaites po tokios operacijos. Kadangi vienu metu dalis augalo vaisių ir daržovių, kurių derliaus nuėmimo laikotarpis yra ilgesnis, būna prinokę, dalis neprinokę, tikslinga nukrypti nuo bendrosios taisyklės, pagal kurią tam pačiam produktui tame pačiame konkrečiame plote tam tikrais metais negalima taikyti ir neprinokusių vaisių ir daržovių derliaus nuėmimo, ir derliaus nenuėmimo priemonės;

               (8)

               siekiant užtikrinti, kad būtų įvykdytas įpareigojimas įrodyti, kad kiekviena partija realizuota laikantis atitinkamų sąlygų, ir sudaryti sąlygas vykdyti veiksmingą muitinį tikrinimą remiantis rizikos analize, turėtų būti nustatytos išsamios taisyklės, susijusios su įpareigojimu pateikti muitinei atitinkamus dokumentus, reikalingus tikrinimo veiksmams atlikti;

               (9)

               todėl Įgyvendinimo reglamentas (ES) Nr. 543/2011 turėtų būti atitinkamai iš dalies pakeistas;

               (10)

               naujas paramos už pašalinimą iš rinkos sumas būtų tikslinga taikyti atgaline data nuo 2012 m. liepos 1 d. – vasaros prekybos sezono pradžios. Kad importuotojai turėtų laiko prisitaikyti prie naujų įvežimo kainų sistemos taisyklių, tos taisyklės turėtų būti taikomos nuo 2012 m. rugsėjo 1 d.;

               (11)

               Bendro žemės ūkio rinkų organizavimo vadybos komitetas per pirmininko nustatytą laikotarpį nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 pakeitimai
   Įgyvendinimo reglamentas (ES) Nr. 543/2011 iš dalies keičiamas taip:

               (1)

               80 straipsnio 2 dalies antra pastraipa pakeičiama taip:
               „Gavusios prašymą, valstybės narės gali leisti Reglamento (EB) Nr. 1234/2007 103d straipsnio 4 dalyje nurodytoms labdaros organizacijoms ir įstaigoms prašyti, kad galutiniai iš rinkos pašalintų produktų gavėjai sumokėtų simbolinį įnašą. Gavusios leidimą, atitinkamos labdaros organizacijos ir įstaigos, kartu laikydamosi šio reglamento 83 straipsnio 1 dalyje nustatytų įpareigojimų, tvarko su atitinkama operacija susijusias finansines sąskaitas.“

               (2)

               83 straipsnio 1 dalies b punktas pakeičiamas taip:

                           „b)

                           atskirai tvarkyti su atitinkamomis operacijomis susijusių atsargų apskaitą;“

               (3)

               84 straipsnio 1 dalies a ir b punktai pakeičiami taip:
               „a)   neprinokusių vaisių ir daržovių derliaus nuėmimas– viso neprinokusių parduoti netinkamų produktų derliaus nuėmimas konkrečiame plote. Šie produktai iki neprinokusio derliaus nuėmimo neturi būti pažeisti dėl oro sąlygų, ligų ar kitų veiksnių;
               b)   derliaus nenuėmimas– dabartinio auginimo ciklo nutraukimas atitinkamame plote, jei produktas yra gerai subrendęs, taip pat geros ir tinkamos prekinės kokybės. Produktų sunaikinimas dėl oro sąlygų ar ligos nelaikomas derliaus nenuėmimu.“

               (4)

               85 straipsnis iš dalies keičiamas taip:

                           a)

                           2 dalies antra pastraipa išbraukiama;

                           b)

                           3 dalis pakeičiama taip:
                           „3.   Neprinokusių vaisių ir daržovių derliaus nuėmimo priemonės netaikomos vaisiams ir daržovėms, kurių įprastinis derliaus nuėmimas jau prasidėjo, o derliaus nenuėmimo priemonės netaikomos tuo atveju, kai parduoti skirta produkcija atitinkamame plote surinkta per įprastą auginimo ciklą.
                           Tačiau pirma pastraipa netaikoma, kai vaisių ir daržovių augalų derliaus nuėmimo laikotarpis viršija vieną mėnesį. Tokiais atvejais 4 dalyje nurodytomis sumomis kompensuojama tik už produktus, kurių derlius nuimamas per šešias savaites po neprinokusių vaisių ir daržovių derliaus nuėmimo ir derliaus nenuėmimo operacijos. Po tokios operacijos tie vaisių ir daržovių augalai tolesniais gamybos tikslais nenaudojami.
                           Taikydamos antrą pastraipą, valstybės narės gali neleisti taikyti neprinokusių vaisių ir daržovių derliaus nuėmimo ir derliaus nenuėmimo priemonių, jeigu neprinokusių vaisių ir daržovių derliaus nuėmimo atveju atlikta reikšminga dalis įprastinio derliaus nuėmimo veiksmų, o derliaus nenuėmimo atveju jau surinkta reikšminga dalis parduoti skirtos produkcijos. Valstybė narė, ketinanti taikyti šią nuostatą, savo nacionalinėje strategijoje nustato dalį, kuri, jos nuomone, yra reikšminga.
                           Tam pačiam produktui tame pačiame konkrečiame plote tam tikrais metais negalima taikyti ir neprinokusių vaisių ir daržovių derliaus nuėmimo, ir derliaus nenuėmimo priemonės, išskyrus antrojoje pastraipoje numatytus atvejus, kai vienu metu gali būti vykdomos abi operacijos.“

                           c)

                           4 dalies b punktas pakeičiamas taip:

                                       „b)

                                       tokio dydžio, kad būtų padengta ne daugiau kaip 90 % didžiausios paramos už pašalinimą iš rinkos sumos, mokėtinos už produktų pašalinimą iš rinkos pagal kitas paskirtis, išskyrus nemokamą paskirstymą, nurodytą Reglamento (EB) Nr. 1234/2007 103d straipsnio 4 dalyje.“

               (5)

               109 straipsnio 5 dalies a punktas pakeičiamas taip:

                           „a)

                           atsargų apskaitos, kurią turi tvarkyti gavėjai, ir atitinkamų labdaros organizacijų bei įstaigų finansinių sąskaitų tikrinimą, kai taikoma 80 straipsnio 2 dalies antra pastraipa;“

               (6)

               110 straipsnis iš dalies keičiamas taip:

                           a)

                           1 dalies antra pastraipa išbraukiama;

                           b)

                           2 dalis papildoma trečia pastraipa:
                           „Kai taikoma 85 straipsnio 3 dalies antra pastraipa, šios dalies pirmoje pastraipoje nustatytas reikalavimas, kad derlius nebūtų iš dalies nuimtas, netaikomas.“

                           c)

                           straipsnis papildomas 2a dalimi:
                           „2a.   Kai taikoma 85 straipsnio 3 dalies antra pastraipa, valstybės narės užtikrina, kad vaisių ir daržovių augalai, kuriems buvo taikomos derliaus nenuėmimo ir neprinokusių vaisių ir daržovių derliaus nuėmimo priemonės, nebūtų naudojami tolesniais gamybos tikslais.“

               (7)

               121 straipsnis iš dalies keičiamas taip:

                           a)

                           1 dalies a punktas išbraukiamas;

                           b)

                           2 dalis papildoma šia pastraipa:
                           „Šios dalies pirmos pastraipos b punktas netaikomas, kai taikoma 85 straipsnio 3 dalies antra pastraipa.“

               (8)

               137 straipsnio 4 dalis papildoma ketvirta ir penkta pastraipomis:
               „Siekiant įrodyti, kad partija buvo realizuota laikantis pirmoje pastraipoje išdėstytų sąlygų, importuotojas kartu su sąskaita faktūra pateikia visus dokumentus, reikalingus atlikti muitinio tikrinimo veiksmus, susijusius su kiekvieno atitinkamos partijos produkto pardavimu ir realizavimu. Tokie dokumentai susiję su partijos vežimu, draudimu, tvarkymu ir sandėliavimu.
               Jei pagal 3 straipsnyje nurodytus prekybos standartus reikalaujama ant pakuotės nurodyti vaisių ir daržovių veislę ar prekinį tipą, partiją sudarančių vaisių ir daržovių veislė ar prekinis tipas nurodomas vežimo dokumentuose, sąskaitose faktūrose ir pristatymo užsakyme.“

               (9)

               XI priedas pakeičiamas šio reglamento priede išdėstytu tekstu.

         2 straipsnis
   Įsigaliojimas
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Tačiau 1 straipsnio 8 punktas taikomas nuo 2012 m. rugsėjo 1 d., o 1 straipsnio 9 punktas taikomas nuo 2012 m. liepos 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 30 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS

            „XI PRIEDAS

               Didžiausios paramos už pašalinimą iš rinkos sumos, nurodytos 79 straipsnio 1 dalyje

                        Produktas

                        Didžiausia parama (EUR/100 kg)

                        Nemokamas paskirstymas

                        Kitos paskirtys

                        Žiediniai kopūstai

                        15,69

                        10,52

                        Pomidorai (birželio 1 d.–spalio 31 d.)

                        7,25

                        7,25

                        Pomidorai (lapkričio 1 d.–gegužės 31 d.)

                        27,45

                        18,30

                        Obuoliai

                        16,98

                        13,22

                        Vynuogės

                        39,16

                        26,11

                        Abrikosai

                        40,58

                        27,05

                        Nektarinai

                        26,90

                        26,90

                        Persikai

                        26,90

                        26,90

                        Kriaušės

                        23,85

                        15,90

                        Baklažanai

                        22,78

                        15,19

                        Melionai

                        31,37

                        20,91

                        Arbūzai

                        8,85

                        6,00

                        Apelsinai

                        21,00

                        21,00

                        Mandarinai

                        19,50

                        19,50

                        Klementinai

                        22,16

                        19,50

                        Likeriniai mandarinai

                        19,50

                        19,50

                        Citrinos

                        23,99

                        19,50“


title: 2016 m. liepos 14 d. Komisijos įgyvendinimo reglamentas (ES) 2016/1153, kuriuo pagal Europos Parlamento ir Tarybos reglamentą (ES) Nr. 1306/2013 nustatomas 2016 kalendorinių metų tiesioginių išmokų koregavimo koeficientas

text:
15.7.2016

               LT

               Europos Sąjungos oficialusis leidinys

               L 190/76

         KOMISIJOS ĮGYVENDINIMO REGLAMENTAS (ES) 2016/1153
   2016 m. liepos 14 d.
   kuriuo pagal Europos Parlamento ir Tarybos reglamentą (ES) Nr. 1306/2013 nustatomas 2016 kalendorinių metų tiesioginių išmokų koregavimo koeficientas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 26 straipsnio 3 dalį,
   pasikonsultavusi su Žemės ūkio fondų komitetu,
   kadangi:

               (1)

               pagal Reglamento (ES) Nr. 1306/2013 25 straipsnį rezervas, skirtas suteikti papildomos paramos žemės ūkio sektoriui didelių krizių, kurios daro poveikį žemės ūkio gamybai ar paskirstymui, atveju, sudaromas kiekvienų metų pradžioje taikant tiesioginių išmokų sumažinimą su to reglamento 26 straipsnyje nurodytu finansinės drausmės mechanizmu;

               (2)

               Reglamento (ES) Nr. 1306/2013 26 straipsnio 1 dalyje nustatyta, kad siekiant užtikrinti, jog būtų laikomasi Tarybos reglamente (ES, Euratomas) Nr. 1311/2013 (2) nustatytų su rinka susijusių išlaidų finansavimo ir tiesioginių išmokų metinių viršutinių ribų, tuo atveju, kai pagal tą tarpinę viršutinę ribą finansuojamų priemonių finansavimo atitinkamais finansiniais metais prognozės rodo, kad taikytinos metinės viršutinės ribos bus viršytos, turi būti nustatomas tiesioginių išmokų koregavimo koeficientas;

               (3)

               į Komisijos 2017 m. biudžeto projektą įtraukta 450,5 mln. EUR žemės ūkio sektoriaus krizių rezervo suma dabartinėmis kainomis. Siekiant padengti tą sumą, Europos Parlamento ir Tarybos reglamento (ES) Nr. 1307/2013 (3) I priede išvardytų paramos schemų tiesioginėms išmokoms 2016 kalendoriniais metais turi būti taikomas finansinės drausmės mechanizmas;

               (4)

               iš tiesioginių išmokų ir su rinka susijusių išlaidų, kurios nustatytos rengiant Komisijos 2017 m. biudžeto projektą, prognozės matyti, kad nėra poreikio toliau taikyti finansinės drausmės mechanizmo;

               (5)

               laikydamasi Reglamento (ES) Nr. 1306/2013 26 straipsnio 2 dalies nuostatų, 2016 m. kovo 22 d. Komisija priėmė pasiūlymą dėl Europos Parlamento ir Tarybos reglamento, kuriuo nustatomas 2016 kalendoriniais metais taikytinas tiesioginių išmokų koregavimo koeficientas, numatytas Reglamente (ES) Nr. 1306/2013 (4);

               (6)

               Europos Parlamentas ir Taryba to koregavimo koeficiento iki 2016 m. birželio 30 d. nenustatė. Todėl remiantis Reglamento (ES) Nr. 1306/2013 26 straipsnio 3 dalimi Komisija koregavimo koeficientą turi nustatyti įgyvendinimo aktu ir apie tai informuoti Europos Parlamentą ir Tarybą;

               (7)

               pagal Reglamento (ES) Nr. 1306/2013 26 straipsnio 4 dalį Komisija, remdamasi turima nauja informacija, iki 2016 m. gruodžio 1 d. koregavimo koeficientą gali patikslinti. Jei būtų naujos informacijos, Komisija remdamasi ja priims įgyvendinimo reglamentą, kuriuo iki 2016 m. gruodžio 1 d. patikslins koregavimo koeficientą atsižvelgdama 2017 m. biudžeto projekto taisomąjį raštą;

               (8)

               paprastai ūkininkui, pateikusiam paraišką gauti tiesiogines išmokas už vienus kalendorinius metus (N), parama išmokama per nustatytą finansinių metų (N + 1) mokėjimo laikotarpį. Tačiau valstybės narės su tam tikrais apribojimais gali išmokas ūkininkams mokėti vėliau, pasibaigus tam mokėjimo laikotarpiui. Tokie pavėluoti mokėjimai gali būti atlikti ateinančiais finansiniais metais. Kai finansinės drausmės mechanizmas taikomas konkretiems kalendoriniams metams, koregavimo koeficientas neturėtų būti taikomas išmokoms, dėl kurių paramos paraiškos buvo pateiktos kitais kalendoriniais metais nei tie, kuriais taikomas finansinės drausmės mechanizmas. Todėl siekiant užtikrinti vienodas sąlygas ūkininkams, yra tinkama numatyti, kad koregavimo koeficientas būtų taikomas tik išmokoms, dėl kurių paramos paraiškos buvo pateiktos tais kalendoriniais metais, kuriais taikomas finansinės drausmės mechanizmas, nepriklausomai nuo to, kada parama išmokama ūkininkams;

               (9)

               Reglamento (ES) Nr. 1307/2013 8 straipsnio 1 dalyje numatyta, kad pagal Reglamento (ES) Nr. 1306/2013 26 straipsnį nustatytas tiesioginių išmokų koregavimo koeficientas taikomas tik 2 000 EUR viršijančioms tiesioginėms išmokoms, kurios turi būti skiriamos ūkininkams atitinkamais kalendoriniais metais. Be to, Reglamento (ES) Nr. 1307/2013 8 straipsnio 2 dalyje nustatyta, kad dėl laipsniško tiesioginių išmokų įvedimo koregavimo koeficientas Kroatijai taikomas tik nuo 2022 m. sausio 1 d. Todėl koregavimo koeficientas, kuris turi būti nustatytas šiuo reglamentu, neturėtų būti taikomas tos valstybės narės ūkininkams skiriamoms išmokoms,

         PRIĖMĖ ŠĮ REGLAMENTĄ:
   1 straipsnis
   1.   Koregavimo koeficiento pagal Reglamento (ES) Nr. 1306/2013 25 ir 26 straipsnius nustatymo tikslu ir laikantis Reglamento (ES) Nr. 1307/2013 8 straipsnio 1 dalies, Reglamento (ES) Nr. 1307/2013 I priede išvardytų paramos schemų tiesioginių išmokų, skiriamų ūkininkams pagal paramos paraišką, pateiktą už 2016 kalendorinius metus, sumos, viršijančios 2 000 EUR, mažinamos 1,366744 % koregavimo koeficientu.
   2.   1 dalyje nustatytas sumažinimas netaikomas Kroatijai.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. liepos 14 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 549.

      (2)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma daugiametė finansinė sistema 2014–2020 m. laikotarpiu (OL L 347, 2013 12 20, p. 884).

      (3)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).

      (4)  COM(2016) 159 final.


title: 2013 m. rugsėjo 13 d. Komisijos įgyvendinimo reglamentas (ES) Nr. 882/2013, kuriuo nustatomi importo muitai grūdų sektoriuje, galiojantys nuo 2013 m. rugsėjo 16 d.

text:
14.9.2013

               LT

               Europos Sąjungos oficialusis leidinys

               L 245/11

         KOMISIJOS ĮGYVENDINIMO REGLAMENTAS (ES) Nr. 882/2013
   2013 m. rugsėjo 13 d.
   kuriuo nustatomi importo muitai grūdų sektoriuje, galiojantys nuo 2013 m. rugsėjo 16 d.
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, kuriuo nustatomas bendras žemės ūkio rinkų organizavimas ir konkrečios tam tikriems žemės ūkio produktams taikomos nuostatos („Bendras bendro žemės ūkio rinkų organizavimo reglamentas“) (1),
   atsižvelgdama į 2010 m. liepos 20 d. Komisijos reglamentą (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių (grūdų sektoriaus importo muitų mokesčių srityje) (2), ypač į jo 2 straipsnio 1 dalį,
   kadangi:

               (1)

               Reglamento (EB) Nr. 1234/2007 136 straipsnio 1 dalyje numatyta, kad produktams, kurių KN kodai 1001 19 00, 1001 11 00, ex 1001 91 20 (paprastieji kviečiai, skirti sėjai), ex 1001 99 00 (paprastieji kviečiai, aukščiausios kokybės, išskyrus skirtus sėjai), 1002 10 00, 1002 90 00, 1005 10 90, 1005 90 00, 1007 10 90 ir 1007 90 00 nustatomas importo muitas yra lygus šių importuotų produktų intervencinei kainai, padidintai 55 % ir atėmus konkrečiai siuntai taikomą CIF importo kainą. Tačiau tas muitas negali viršyti Bendrojo muitų tarifo muito normos;

               (2)

               reglamento (EB) Nr. 1234/2007 136 straipsnio 2 dalyje numatyta, kad, siekiant apskaičiuoti minėto straipsnio 1 dalyje nurodytą importo muitą, reguliariai nustatomos tipinės minėtų produktų CIF importo kainos;

               (3)

               remiantis Reglamento (ES) Nr. 642/2010 2 straipsnio 2 dalimi, produktų, pažymėtų kodais 1001 19 00, 1001 11 00, ex 1001 91 20 (paprastieji kviečiai, skirti sėjai), ex 1001 99 00 (paprastieji kviečiai, aukščiausios kokybės, išskyrus skirtus sėjai), 1002 10 00, 1002 90 00, 1005 10 90, 1005 90 00, 1007 10 90 ir 1007 90 00 importo muito apskaičiavimui turi būti taikoma kasdieninė tipinė CIF importo kaina, nustatyta minėto Reglamento 5 straipsnyje nurodyta tvarka;

               (4)

               reikėtų nustatyti importo muitus laikotarpiu nuo 2013 m. rugsėjo 16 d., kurie yra taikomi tol, kol bus nustatyti nauji;

               (5)

               siekiant užtikrinti, kad ši priemonė būtų taikoma kuo greičiau po atnaujintų duomenų paskelbimo, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Nuo 2013 m. rugsėjo 16 d. importo muitai grūdų sektoriuje, numatyti Reglamento (EB) Nr. 1234/2007 136 straipsnio 1 dalyje, yra nustatomi šio reglamento I priede remiantis II priede pateikta informacija.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugsėjo 13 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 187, 2010 7 21, p. 5.

      I PRIEDAS

         Produktų, išvardytų Reglamento (EB) Nr. 1234/2007 136 straipsnio 1 dalyje, importo muitai, taikomi nuo 2013 m. rugsėjo 16 d.

                  KN kodas

                  Prekių aprašymas

                  Importo muitas (1)

                  (EUR už toną)

                  1001 19 00
                  1001 11 00

                  Aukštos kokybės kietieji KVIEČIAI

                  0,00

                  vidutinės kokybės

                  0,00

                  žemos kokybės

                  0,00

                  ex 1001 91 20

                  Paprastieji KVIEČIAI, skirti sėjai

                  0,00

                  ex 1001 99 00

                  Paprastieji KVIEČIAI, aukštos kokybės, išskyrus skirtus sėjai

                  0,00

                  1002 10 00
                  1002 90 00

                  RUGIAI

                  0,00

                  1005 10 90

                  KUKURŪZAI, skirti sėjai, išskyrus hibridus

                  0,00

                  1005 90 00

                  KUKURŪZAI, išskyrus sėklą (2)

                  0,00

                  1007 10 90
                  1007 90 00

                  Grūdinis SORGAS, išskyrus hibridus, skirtus sėjai

                  0,00

         (1)  Remiantis Reglamento (ES) Nr. 642/2010 2 straipsnio 4 dalimi, importuotojui muitas gali būti sumažintas:

                  —

                  3 EUR už toną, jei iškrovimo uostas yra Viduržemio jūros uostas (už Gibraltaro sąsiaurio ribų) arba Juodosios jūros uostas ir jei prekės atgabenamos Atlanto vandenynu arba per Sueco kanalą;

                  —

                  2 EUR ų toną, jei iškrovimo uostas yra Airijoje, Jungtinėje Karalystėje, Danijoje, Estijoje, Latvijoje, Lietuvoje, Lenkijoje, Suomijoje, Švedijoje arba Iberijos pusiasalio Atlanto vandenyno pakrantėje ir jei prekės atgabenamos Atlanto vandenynu;

         (2)  Importuotojui muitas gali būti sumažintas vienoda 24 EUR už toną suma, jei laikomasi Reglamento (ES) Nr. 642/2010 3 straipsnyje nurodytų sąlygų.

      II PRIEDAS

         I priede nustatyto muito apskaičiavimo komponentai

      30.8.2013-12.9.2013

                  1.

                  Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                              (EUR/t)

                              Paprastieji kviečiai (1)

                              Kukurūzai

                              Kietieji kviečiai, aukštos kokybės

                              Kietieji kviečiai, vidutinės kokybės (2)

                              Kietieji kviečiai, žemos kokybės (3)

                              Prekių birža

                              Minnéapolis

                              Chicago

                              —

                              —

                              —

                              Kotiruojama

                              211,95

                              142,54

                              —

                              —

                              —

                              FOB kaina JAV

                              —

                              —

                              227,15

                              217,15

                              197,15

                              Meksikos įlankos priemoka

                              —

                              27,64

                              —

                              —

                              —

                              Didžiųjų ežerų priemoka

                              36,18

                              —

                              —

                              —

                              —

                  2.

                  Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                              Vežimo išlaidos: Meksikos įlanka – Roterdamas:

                              16,23 EUR/t

                              Vežimo išlaidos: Didieji ežerai – Roterdamas:

                              50,08 EUR/t

         (1)  Įtraukta 14 EUR už toną priemoka (Reglamento (ES) Nr. 642/2010 5 straipsnio 3 dalis).

         (2)  10 EUR už toną nuolaida (Reglamento (ES) Nr. 642/2010 5 straipsnio 3 dalis).

         (3)  30 EUR už toną nuolaida (Reglamento (ES) Nr. 642/2010 5 straipsnio 3 dalis).


title: 2012 m. gruodžio 5 d. Komisijos įgyvendinimo reglamentas (ES) Nr. 1155/2012, kuriuo 183-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu

text:
7.12.2012

               LT

               Europos Sąjungos oficialusis leidinys

               L 335/40

         KOMISIJOS ĮGYVENDINIMO REGLAMENTAS (ES) Nr. 1155/2012
   2012 m. gruodžio 5 d.
   kuriuo 183-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu (1), ypač į jo 7 straipsnio 1 dalies a punktą ir 7a straipsnio 5 dalį,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

               (2)

               2012 m. lapkričio 26 d. Jungtinių Tautų Saugumo Tarybos sankcijų komitetas nusprendė iš asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašo pašalinti šešias organizacijas;

               (3)

               todėl Reglamento (EB) Nr. 881/2002 I priedas turėtų būti atitinkamai atnaujintas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 5 d.

            Komisijos vardu Pirmininko pavedimu

            Užsienio politikos priemonių tarnybos vadovas

      (1)  OL L 139, 2002 5 29, p. 9.

      PRIEDAS
      Reglamento (EB) Nr. 881/2002 I priedas iš dalies keičiamas taip:
      Antraštinėje dalyje „Juridiniai asmenys, grupės ir organizacijos“ išbraukiami šie įrašai:

                  a)

                     „Al-Hamati Sweets Bakeries. Adresas: Al-Mukallah, Hadhramawt Governorate, Jemenas. Kita informacija: a) savininkas – Mohammad Hamdi Mohammad Sadiq al-Ahdal; b) pranešama, kad nebeegzistuoja. Įtraukimo į sąrašą pagal 2a straipsnio 4 dalies b punktą data: 2001 10 17.“

                  b)

                     „Benevolence International Foundation (alias a) Al-Bir Al-Dawalia, b) BIF, c) BIF-USA, d) Mezhdunarodnyj Blagotvoritel’nyj Fond). Adresas: a) 8820, Mobile Avenue, 1A, Oak Lawn, Illinois, 60453, Jungtinės Amerikos Valstijos, b) P.O. box 548, Worth, Illinois, 60482, Jungtinės Amerikos Valstijos, c) (pirmiau) 9838, S. Roberts Road, Suite 1W, Palos Hills, Illinois, 60465, Jungtinės Amerikos Valstijos, d) (pirmiau) 20–24, Branford Place, Suite 705, Newark, New Jersey, 07102, Jungtinės Amerikos Valstijos, e) PO box 1937, Khartoum, Sudano Respublika, f) Bangladešo Liaudies Respublika, g) Gazos ruožas, h) Jemeno Respublika. Kita informacija: a) darbdavių identifikavimo numeris: 36–3823186 (Jungtinės Amerikos Valstijos), b) fondo pavadinimas Nyderlanduose: Stichting Benevolence International Nederland (BIN).“

                  c)

                     „Bosanska Idealna Futura (alias a) BIF-Bosnia, b) Bosnian Ideal Future. Kita informacija: a) Bosanska Idealna Futura oficialiai registruota Bosnijoje ir Hercegovinoje kaip asociacija ir humanitarinė organizacija, registracijos Nr. 59; b) ji buvo Benevolence International Foundation, veikiančios kaip BECF Charitable Educational Center, Benevolence Educational Center, Bosnijos ir Hercegovinos biuro teisių perėmėja; c) nuo 2008 m. gruodžio mėn. Bosanska Idealna Futura nebeegzistuoja. Įtraukimo į sąrašą pagal 2a straipsnio 4 dalies b punktą data: 2002 11 21.“

                  d)

                     „Heyatul Ulya. Adresas: Mogadišas, Somalis. Įtraukimo į sąrašą pagal 2a straipsnio 4 dalies b punktą data: 2001 11 9.“

                  e)

                     „Red Sea Barakat Company Limited. Adresas: Mogadišas, Somalis. Įtraukimo į sąrašą pagal 2a straipsnio 4 dalies b punktą data: 2001 11 9.“

                  f)

                     „Somali Internet Company. Adresas: Mogadišas, Somalis. Įtraukimo į sąrašą pagal 2a straipsnio 4 dalies b punktą data: 2001 11 9.“


title: 2011 m. liepos 12 d. Komisijos įgyvendinimo reglamentas (ES) Nr. 669/2011, kuriuo iš dalies keičiamas Reglamentas (EB) Nr. 376/2008, nustatantis bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams

text:
13.7.2011

               LT

               Europos Sąjungos oficialusis leidinys

               L 183/4

         KOMISIJOS ĮGYVENDINIMO REGLAMENTAS (ES) Nr. 669/2011
   2011 m. liepos 12 d.
   kuriuo iš dalies keičiamas Reglamentas (EB) Nr. 376/2008, nustatantis bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 134 straipsnį kartu su 4 straipsniu,
   kadangi:

               (1)

               importo ir eksporto valdymo tikslais Komisijai suteikta teisė nustatyti produktus, kuriuos importuojant ir (arba) eksportuojant privaloma pateikti licenciją. Įvertindama licencijų sistemos poreikį, Komisija turėtų atsižvelgti į atitinkamas rinkų valdymo priemones, ypač į importo stebėsenos priemones;

               (2)

               Europos Sąjungos obuolių augintojams atsidūrus sunkioje padėtyje dėl to, kad, be kita ko, labai padidėjo obuolių importas iš tam tikrų Pietų pusrutulyje esančių trečiųjų šalių, Komisijos reglamentu (EB) Nr. 376/2008 (2) buvo nustatytas reikalavimas pateikti licenciją importuojant šviežius obuolius, kurių KN kodas 0808 10 80;

               (3)

               dabar veiksminga importo stebėsena gali būti vykdoma taikant kitas priemones. Siekiant supaprastinimo ir sumažinti valstybių narių ir ekonominės veiklos vykdytojų administracinę naštą, importuojant obuolius taikomas licencijų reikalavimas turėtų būti panaikintas 2011 m. birželio 7 d. Komisijos įgyvendinimo reglamento (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (3), XVIII priede nurodyto dabartinio taikymo laikotarpio pabaigoje;

               (4)

               todėl Reglamentas (EB) Nr. 376/2008 turėtų būti atitinkamai iš dalies pakeistas;

               (5)

               siekiant aiškumo, reikėtų nustatyti taisykles dėl šviežių obuolių, kurių KN kodas 0808 10 80, importui išduodamų licencijų, kurios vis dar galioja šio reglamento taikymo dieną;

               (6)

               Bendro žemės ūkio rinkų organizavimo vadybos komitetas nepateikė nuomonės per jo pirmininko nustatytą laikotarpį,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 376/2008 II priedo I dalies G punktas pakeičiamas taip:

      „G.   Vaisiai ir daržovės (Reglamento (EB) Nr. 1234/2007 I priedo IX dalis)

                  KN kodas

                  Aprašymas

                  Užstato dydis

                  Galiojimo laikas

                  Grynasis kiekis (4)

                  0703 20 00

                  Česnakai, švieži arba atšaldyti, ir produktai, importuoti pagal tarifines kvotas, kaip nurodyta 1 straipsnio 2 dalies a punkto iii papunktyje

                  50 EUR/t

                  3 mėnesiai nuo išdavimo dienos pagal 22 straipsnio 1 dalį.

                  (—)

                  ex 0703 90 00

                  Kitos šviežios arba atšaldytos svogūninės daržovės ir produktai, importuoti pagal tarifines kvotas, kaip nurodyta 1 straipsnio 2 dalies a punkto iii papunktyje

                  50 EUR/t

                  3 mėnesiai nuo išdavimo dienos pagal 22 straipsnio 1 dalį.

                  (—)

                              (—)

                              Licencijų arba sertifikatų prašoma visiems kiekiams.“

   2 straipsnis
   Suinteresuotųjų šalių prašymu, užstatai, pateikti už šviežių obuolių, kurių KN kodas 0808 10 10, importo licencijų išdavimą, grąžinami, kai:

               a)

               šio reglamento taikymo dieną licencijų galiojimas nėra pasibaigęs;

               b)

               šio reglamento taikymo dieną licencijose nurodyti kiekiai buvo importuoti iš dalies arba visai neimportuoti.

         3 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Jis taikomas nuo 2011 m. rugsėjo 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 12 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 114, 2008 4 26, p. 3.

      (3)  OL L 157, 2011 6 15, p. 1.

      (4)  Didžiausi kiekiai, dėl kurių pagal 4 straipsnio 1 dalies d punktą nebūtina pateikti licencijos ar sertifikato. Šie apribojimai netaikomi importui pagal lengvatinę arba tarifinių kvotų tvarką.

               (—)

               Licencijų arba sertifikatų prašoma visiems kiekiams.“


title: 2017 m. gegužės 22 d. Komisijos įgyvendinimo reglamentas (ES) 2017/873 dėl leidimo naudoti Escherichia coli gaminamą L-triptofaną kaip visų rūšių gyvūnų pašarų priedą (Tekstas svarbus EEE. )

text:
23.5.2017

                  LT

                  Europos Sąjungos oficialusis leidinys

                  L 134/14

            KOMISIJOS ĮGYVENDINIMO REGLAMENTAS (ES) 2017/873
      2017 m. gegužės 22 d.
      dėl leidimo naudoti Escherichia coli gaminamą L-triptofaną kaip visų rūšių gyvūnų pašarų priedą
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. To reglamento 10 straipsnyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 82/471/EEB (2);

                  (2)

                  pagal Komisijos direktyvą 82/471/EEB L-triptofaną Komisijos direktyva 88/485/EEB (3) buvo leista naudoti neribotą laiką. Vėliau, vadovaujantis Reglamento (EB) Nr. 1831/2003 10 straipsnio 1 dalimi, šis priedas buvo įtrauktas į pašarų priedų registrą kaip esamas produktas;

                  (3)

                  vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti L-triptofaną kaip visų rūšių gyvūnų pašarų priedą. Taip pat pateikti prašymai leisti naudoti L-triptofaną visų rūšių gyvūnams pagal to reglamento 7 straipsnį. Kartu su prašymais buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (4)

                  prašymas pateiktas dėl leidimo naudoti Escherichia coli KCCM 11132P, Escherichia coli DSM 25084, Escherichia coli FERM BP-11200, Escherichia coli FERM BP-11354, Escherichia coli CGMCC 7.59 arba Escherichia coli CGMCC 3667 gaminamą L-triptofaną kaip visų rūšių gyvūnų pašarų priedą, skirtiną prie priedų kategorijos „maistiniai priedai“;

                  (5)

                  Europos maisto saugos tarnyba (toliau – Tarnyba) 2013 m. rugsėjo 11 d. (4), 2014 m. balandžio 10 d. (5), 2014 m. rugsėjo 9 d. (6), 2015 m. sausio 29 d. (7), 2015 m. rugsėjo 10 d. (8), 2015 m. gruodžio 1 d. (9), 2017 m. sausio 25 d. (10) ir 2017 m. sausio 25 d. (11) priimtose nuomonėse padarė išvadą, kad siūlomomis naudojimo sąlygomis Escherichia coli KCCM 11132P, Escherichia coli DSM 25084, Escherichia coli FERM BP-11200, Escherichia coli FERM BP-11354, Escherichia coli CGMCC 7.59 ir Escherichia coli CGMCC 3667 gaminamas L-triptofanas nedaro nepageidaujamo poveikio gyvūnų sveikatai, žmonių sveikatai ar aplinkai ir kad ši medžiaga laikoma veiksmingu nepakeičiamosios aminorūgšties triptofano šaltiniu gyvūnų mitybai. Prašymą leisti naudoti Escherichia coli DSM 25084 gaminamą L-triptofaną pateikęs pareiškėjas pateikė įrodymų, kad pakeitus gamybos procesą priede esančio endotoksino kiekis buvo sumažintas iki priimtino lygio. Kad papildomas L-triptofanas būtų visapusiškai veiksmingas atrajotojams, jis turėtų būti apsaugotas nuo suirimo didžiajame skrandyje. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašare analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                  (6)

                  atlikus L-triptofano vertinimą nustatyta, kad Reglamento (EB) Nr. 1831/2003 5 straipsnyje išdėstytos leidimo suteikimo sąlygos įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą medžiagą;

                  (7)

                  kadangi saugos sumetimais nebūtina neatidėliotinai taikyti L-triptofano leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

                  (8)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Leidimas
      Priede nurodytą medžiagą, priklausantį priedų kategorijai „maistiniai priedai“ ir funkcinei grupei „aminorūgštys, jų druskos ir analogai“, leidžiama naudoti kaip gyvūnų pašarų priedą tame priede nustatytomis sąlygomis.
      2 straipsnis
      Pereinamojo laikotarpio priemonės
      1.   Komisijos direktyva 88/485/EEB leistą naudoti priede nurodytą medžiagą ir premiksus, kurių sudėtyje yra šios medžiagos ir kurie buvo pagaminti ir paženklinti iki 2017 m. gruodžio 12 d. laikantis taisyklių, taikytų iki 2017 m. birželio 12 d., galima teikti rinkai ir naudoti, kol pasibaigs turimos atsargos.
      2.   Pašarines žaliavas ir kombinuotuosius pašarus, kurių sudėtyje yra 1 dalyje nurodytos medžiagos ir kurie buvo pagaminti ir paženklinti iki 2018 m. birželio 12 d. laikantis taisyklių, taikytų iki 2017 m. birželio 12 d., galima toliau teikti rinkai ir naudoti, kol pasibaigs turimos atsargos, jei jie skirti maistiniams gyvūnams.
      3.   Pašarines žaliavas ir kombinuotuosius pašarus, kurių sudėtyje yra 1 dalyje nurodytų medžiagų ir kurie buvo pagaminti ir paženklinti iki 2019 m. birželio 12 d. laikantis taisyklių, taikytų iki 2017 m. birželio 12 d., galima toliau teikti rinkai ir naudoti, kol pasibaigs turimos atsargos, jei jie skirti nemaistiniams gyvūnams.
      3 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. gegužės 22 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  1982 m. birželio 30 d. Tarybos direktyva 82/471/EEB dėl tam tikrų produktų, naudojamų gyvūnams šerti (OL L 213, 1982 7 21, p. 8).

         (3)  1988 m. liepos 26 d. Komisijos direktyva 88/485/EEB, iš dalies keičianti Tarybos direktyvos 82/471/EEB dėl tam tikrų produktų, naudojamų gyvūnams šerti, priedą (OL L 239, 1988 8 30, p. 36).

         (4)  EFSA Journal 2013;11(10):3368.

         (5)  EFSA Journal 2014;12(5):3673.

         (6)  EFSA Journal 2014;12(10):3826.

         (7)  EFSA Journal 2015;13(2):4015.

         (8)  EFSA Journal 2015;13(9):4238.

         (9)  EFSA Journal 2016;14(1):4343.

         (10)  EFSA Journal 2017;15(2):4712.

         (11)  EFSA Journal 2017;15(3):4705.

         PRIEDAS

                     Priedo identifikavimo numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     mg/kg visaverčio pašaro, kurio drėgnis yra 12 %

                        Maistinių priedų kategorija. Funkcinė grupė: aminorūgštys, jų druskos ir analogai.

                     3c440

                     —

                     L-triptofanas

                        Priedo sudėtis

                     Milteliai, kuriuose yra ne mažiau kaip 98 % L-triptofano (sausos medžiagos).
                     Didžiausias 1,1′-etiliden-bis-L-triptofano (EBT) kiekis – 10 mg/kg.

                        Veikliosios medžiagos apibūdinimas

                     L-triptofanas, gaunamas fermentuojant su Escherichia coli KCCM 11132P arba

                        Escherichia coli DSM 25084, arba

                        Escherichia coli FERM BP-11200, arba

                        Escherichia coli FERM BP-11354, arba

                        Escherichia coli CGMCC 7.59 arba

                        Escherichia coli CGMCC 3667.
                     Cheminė formulė: C11H12N2O2

                     CAS Nr. 73–22–3

                        Analizės metodai
                         (1)

                     L-triptofano nustatymas pašarų priede:

                                 —

                                 Maisto cheminių medžiagų kodekso L-triptofanui skirtas straipsnis.

                           Triptofano nustatymas pašarų priede ir premiksuose:

                                 —

                                 didelio slėgio skysčių chromatografija su fluorescenciniu detektoriumi (HPLC-FD) – EN ISO 13904–2016

                           Triptofano nustatymas pašarų priede, premiksuose, kombinuotuosiuose pašaruose ir pašarinėse žaliavose:

                                 —

                                 didelio slėgio skysčių chromatografija (HPLC) su fluorescenciniu detektoriumi, Komisijos reglamentas (EB) Nr. 152/2009 (OL L 54, 2009 2 26, p. 1) (III priedas, G skirsnis)

                     Visos rūšys

                     —

                     —

                     —

                                 1.

                                 L-triptofanas gali būti teikiamas rinkai ir naudojamas kaip priedas preparato forma.

                                 2.

                                 Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.

                                 3.

                                 Atsižvelgiant į priede esančio endotoksino kiekį ir jo galimą dulkėjimo riziką, užtikrinama didžiausia leidžiama 1 600  IU endotoksino/m3 oro ekspozicija (2).

                                 4.

                                 Atrajotojų atveju L-triptofanas turi būti apsaugotas nuo suirimo didžiajame skrandyje.

                                 5.

                                 Nuorodos, pateikiamos priedo etiketėje:
                                 drėgmės kiekis

                     2027 m. birželio 1  d.

            (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports

            (2)  Ekspozicija apskaičiuota remiantis priede esančio endotoksino kiekiu ir dulkėjimo rizika remiantis EFSA taikytu metodu (EFSA Journal 2017;15(3):4705); analizės metodas: Europos farmakopėja 2.6.14. (bakteriniai endotoksinai)


title: 2012 m. kovo 20 d. Komisijos įgyvendinimo reglamentas (ES) Nr. 245/2012, kuriuo dėl pieno ir pieno produktų eksporto į Dominikos Respubliką iš dalies keičiamas Reglamentas (EB) Nr. 1187/2009

text:
21.3.2012

               LT

               Europos Sąjungos oficialusis leidinys

               L 81/37

         KOMISIJOS ĮGYVENDINIMO REGLAMENTAS (ES) Nr. 245/2012
   2012 m. kovo 20 d.
   kuriuo dėl pieno ir pieno produktų eksporto į Dominikos Respubliką iš dalies keičiamas Reglamentas (EB) Nr. 1187/2009
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, kuriuo nustatomas bendras žemės ūkio rinkų organizavimas ir konkrečios tam tikriems žemės ūkio produktams taikomos nuostatos (Bendras bendro žemės ūkio rinkų organizavimo reglamentas) (1), ypač į jo 170 straipsnį, 171 straipsnio 1 dalį kartu su 4 straipsniu,
   kadangi:

               (1)

               2009 m. lapkričio 27 d. Komisijos reglamento (EB) Nr. 1187/2009, kuriuo nustatomos išsamios specialiosios Tarybos reglamento (EB) Nr. 1234/2007 nuostatų dėl pieno ir pieno produktų eksporto licencijų ir eksporto grąžinamųjų išmokų taikymo taisyklės (2), 27 straipsnyje nustatyta, kad atsižvelgiant į Dominikos Respublikai taikomą pieno miltelių eksporto kvotą, pirmenybė turi būti teikiama produktams, kuriems suteikti specialūs eksporto grąžinamųjų išmokų nomenklatūros produktų kodai. Šis apribojimas pradėtas taikyti siekiant užtikrinti, kad nebūtų pateikta labai daug licencijų paraiškų, nes tai galėtų paskatinti rinkos suskaidymą ir Sąjungos eksportuotojams keltų rinkos dalies praradimo grėsmę;

               (2)

               pirmą kartą 2011–2012 kvotos metams prašomi kiekiai buvo mažesni nei šiuo kvotos laikotarpiu galimi eksportuoti kiekiai. Neišnaudotus kiekius tikslinga paskirstyti pareiškėjams, kuriuos domina galimybė gauti didesnius nei prašoma kiekius su sąlyga, kad užstatas bus atitinkamai padidinamas;

               (3)

               siekiant kuo veiksmingiau išnaudoti kvotą ateinančiais metais, tikslinga į licencijų paraiškų taikymo sritį įtraukti visus produktus, kuriems taikoma tarifinė kvota, kaip nurodyta CARIFORUM valstybių ir Europos bendrijos bei jos valstybių narių ekonominės partnerystės susitarime (3), kurio pasirašymas ir laikinas taikymas patvirtinti Tarybos sprendimu 2008/805/EB (4). Be to, kalbant apie eksporto licencijų galiojimą, Reglamento (EB) Nr. 1187/2009 6 straipsnio 2 dalyje numatyta leidžianti nukrypti nuostata turėtų būti taikoma ne tik produktams, priklausantiems tai pačiai to reglamento I priede nurodytai produktų kategorijai, bet ir visiems produktams, kuriems taikoma tarifinė kvota;

               (4)

               kadangi nuo 2008 m. eksporto grąžinamųjų išmokų neskiriama, eksporto licencijų paraiškose ir licencijose turėtų būti nurodyti ne grąžinamųjų išmokų nomenklatūros produktų kodai, bet Kombinuotosios nomenklatūros kodai. Susijusias nuostatas reikėtų atitinkamai suderinti;

               (5)

               siekiant užtikrinti tinkamą administravimą, pranešimą apie kiekį, kuriam išduotos licencijos, Komisija turi gauti iki rugpjūčio 31 d. Ir atitinkamai – reikalavimas pranešti apie skirtus kiekius yra perteklinis, todėl gali būti panaikintas;

               (6)

               Reglamento (EB) Nr. 1187/2009 28 straipsnio 3 dalies a punkte nustatyta, kad eksporto licencijų paraiškos yra priimtinos tik tuo atveju, jei pareiškėjai pateikia užstatą, kaip nurodyta to reglamento 9 straipsnyje. Todėl 33 straipsnio 1 dalyje nurodyta to reglamento 9 straipsnio išimtis yra netinkama;

               (7)

               todėl Reglamentas (EB) Nr. 1187/2009 turėtų būti atitinkamai iš dalies pakeistas;

               (8)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1187/2009 iš dalies keičiamas taip:

               1.

               27 straipsnio 2 dalies pirma pastraipa pakeičiama taip:
               „Licencijų paraiškos gali būti pateiktos visiems produktams, kuriems suteikti šie Kombinuotosios nomenklatūros kodai: 0402 10, 0402 21 ir 0402 29.“

               2.

               28 straipsnio 3 dalies pirma pastraipa pakeičiama taip:
               „Kad eksporto licencijos paraiška būtų priimtina, galima pateikti tik vieną su Kombinuotoje nomenklatūroje nustatytu tuo pačiu produkto kodu susijusią paraišką, ir visos paraiškos turi būti vienu metu pateikiamos vienos valstybės narės kompetentingai institucijai.“

               3.

               31 straipsnis iš dalies keičiamas taip:

                           a)

                           1 dalies pirma pastraipa pakeičiama taip:
                           „Ne vėliau kaip penktą darbo dieną po to, kai pasibaigia licencijų paraiškų teikimo laikotarpis, valstybės narės praneša Komisijai apie licencijų paraiškose nurodytus kiekius pagal abi kvotos dalis ir pagal Kombinuotosios nomenklatūros produktų kodus arba prireikus apie tai, kad paraiškų nepateikta.“;

                           b)

                           2 dalies trečia ir ketvirta pastraipos pakeičiamos taip:
                           „Jei pritaikius paskirstymo koeficientą vienam pareiškėjui tenka mažiau kaip 20 tonų, pareiškėjai gali atsiimti savo paraiškas. Tokiais atvejais per tris darbo dienas nuo Komisijos sprendimo paskelbimo jie apie tai praneša kompetentingai institucijai. Užstatas grąžinamas nedelsiant. Kompetentinga institucija per aštuonias darbo dienas nuo sprendimo paskelbimo praneša Komisijai pagal Kombinuotosios nomenklatūros produktų kodus suskirstytus kiekius, kurių atžvilgiu atsiimtos paraiškos ir grąžintas užstatas.
                           Jei licencijų paraiškose nurodytas produktų kiekis neviršija 28 straipsnio 1 dalyje minėtų kvotų, Komisija likusius kiekius paskirsto proporcingai prašomiems kiekiams, nustatydama paskirstymo koeficientą. Suma, gauta taikant koeficientą, turi būti suapvalinta iki artimiausio sveikojo skaičiaus (kg). Per savaitę nuo paskirstymo koeficiento paskelbimo dienos veiklos vykdytojai praneša kompetentingai institucijai papildomą kiekį, kurį jie sutinka priimti. Pateiktas užstatas atitinkamai padidinamas.“

               4.

               32 straipsnis iš dalies keičiamas taip:

                           a)

                           1 dalies trečia pastraipa pakeičiama taip:
                           „Valstybės narės ne vėliau kaip iki vasario mėn. pabaigos praneša Komisijai pagal abi 28 straipsnio 1 dalyje nurodytos kvotos dalis ir pagal Kombinuotosios nomenklatūros produktų kodus suskirstytus kiekius, kuriems eksportuoti buvo išduotos licencijos.“;

                           b)

                           2 dalis papildoma šia pastraipa:
                           „Taikant 6 straipsnio 2 dalį eksporto licencija taip pat galioja visiems produktams, kuriems suteikti 27 straipsnio 2 dalies pirmoje pastraipoje nurodyti kodai.“;

                           c)

                           5 dalis pakeičiama taip:
                           „5.   Kasmet ne vėliau kaip iki rugpjūčio 31 d. valstybės narės praneša Komisijai 28 straipsnio 1 dalyje nurodyto ankstesnio 12 mėnesių laikotarpio kiekius, suskirstytus pagal abi 28 straipsnio 1 dalyje nurodytos kvotos dalis ir pagal Kombinuotosios nomenklatūros produktų kodus, nurodydama:

                                       —

                                       kiekį, kuriam licencijos nebuvo išduotos arba buvo panaikintos,

                                       —

                                       eksportuotą kiekį.“

               5.

               33 straipsnio 1 dalis pakeičiama taip:
               „1.   Taikomas II skyrius, išskyrus jo 7 ir 10 straipsnius.“

         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2012–2013 kvotos metų.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. kovo 20 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 318, 2009 12 4, p. 1.

      (3)  OL L 289, 2008 10 30, p. 3.

      (4)  OL L 289, 2008 10 30, p. 1.


title: 2012 m. lapkričio 8 d. Komisijos įgyvendinimo reglamentas (ES) Nr. 1044/2012, kuriuo dėl prekių kilmės taisyklių taikymo bendrųjų lengvatinių muitų tarifų sistemoje leidžiama nukrypti nuo Reglamento (EEB) Nr. 2454/93, kad būtų atsižvelgta į ypatingą Gvatemalos padėtį, susijusią su tam tikrų žuvininkystės produktų eksportu į Sąjungą

text:
9.11.2012

               LT

               Europos Sąjungos oficialusis leidinys

               L 310/28

         KOMISIJOS ĮGYVENDINIMO REGLAMENTAS (ES) Nr. 1044/2012
   2012 m. lapkričio 8 d.
   kuriuo dėl prekių kilmės taisyklių taikymo bendrųjų lengvatinių muitų tarifų sistemoje leidžiama nukrypti nuo Reglamento (EEB) Nr. 2454/93, kad būtų atsižvelgta į ypatingą Gvatemalos padėtį, susijusią su tam tikrų žuvininkystės produktų eksportu į Sąjungą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. spalio 12 d. Tarybos reglamentą (EEB) Nr. 2913/92, nustatantį Bendrijos muitinės kodeksą (1), ypač į jo 247 straipsnį,
   atsižvelgdama į 1993 m. liepos 2 d. Komisijos reglamentą (EEB) Nr. 2454/93, išdėstantį Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (2), ypač į jo 89 straipsnio 1 dalies b punktą,
   kadangi:

               (1)

               Tarybos reglamentu (EB) Nr. 732/2008 dėl bendrųjų tarifų lengvatų sistemos taikymo nuo 2009 m. sausio 1 d. (3) Sąjunga suteikė bendrųjų tarifų lengvatas Gvatemalai;

               (2)

               Reglamente (EEB) Nr. 2454/93 nustatoma produktų kilmės sąvokos apibrėžtis, taikoma bendrųjų tarifų lengvatų sistemoje (toliau – BLS). To reglamento 89 straipsnyje numatoma nuo tos apibrėžties leidžianti nukrypti nuostata, skirta šalims, kurioms taikoma BLS;

               (3)

               2012 m. sausio 24 d. raštu Gvatemala pateikė prašymą dėl nuostatos, leidžiančios nukrypti nuo BLS kilmės taisyklių, pagal Reglamento (EEB) Nr. 2454/93 89 straipsnį. 2012 m. kovo 28 d., birželio 21 d. ir 27 d. raštais Gvatemala pateikė šį prašymą papildančios informacijos;

               (4)

               prašymas yra susijęs su bendru metiniu 4 000 tonų virtos, užšaldytos ir vakuuminėje pakuotėje supakuotos tunų filė, vadinamos nugarine (toliau – tunų nugarinė), kurios KN kodas 1604 14 16, kiekiu 2012 m. balandžio 1 d.–2013 m. gruodžio 31 d. laikotarpiu;

               (5)

               prašyme nurodoma, kad, jei nebūtų taikoma nukrypti leidžianti nuostata, tai turėtų labai didelį poveikį Gvatemalos žuvų perdirbimo pramonės pajėgumui toliau į Sąjungą eksportuoti lengvatinių tarifų režimo reikalavimus atitinkančią tunų filė;

               (6)

               todėl siekiant Gvatemalai suteikti pakankamai laiko parengti savo žuvų perdirbimo pramonę tunų nugarinės lengvatinės kilmės statuso įgijimo taisyklių laikymuisi, reikia nustatyti nukrypti leidžiančią nuostatą. Pakankamai laiko reikia suteikti dėl to, kad Gvatemalos Vyriausybė ir perdirbimo pramonės šakų atstovai galėtų užtikrinti pakankamą į šalį tiekiamų kilmės statusą turinčių tunų kiekį;

               (7)

               atsižvelgiant į dabartinį tiekimo lygį ir gamybos modelius, nukrypti leidžianti nuostata turėtų būti taikoma metiniam 1 975 tonų tunų nugarinės, kurios KN kodas ex 1604 14 16, kiekiui. Siekiant užtikrinti, kad laikinai nukrypti leidžianti nuostata būtų taikoma ribotą laiką, kol Gvatemala užtikrins tunų nugarinės lengvatinės kilmės statuso įgijimo taisyklių laikymąsi, ši nuostata turėtų būti taikoma nuo 2012 m. sausio 1 d. iki 2013 m. birželio 30 d. 2013 m. kvotos dydis turėtų būti nustatytas pro rata pagrindu, atsižvelgiant į nukrypti leidžiančios nuostatos taikymo laikotarpį. Todėl 2012 m. turėtų būti nustatyta 1 975 tonų, o 2013 m. – 987,5 tonų dydžio kvota;

               (8)

               siekiant užtikrinti nepertraukiamą lengvatinių tarifų režimo taikymo reikalavimus atitinkančios perdirbtos žuvies eksportą iš Gvatemalos į Sąjungą, nukrypti leidžianti nuostata turėtų būti taikoma atgaline data nuo 2012 m. sausio 1 d.;

               (9)

               aiškumo sumetimais ir siekiant, kad tunų nugarinei, kurios KN kodas ex 1604 14 16, būtų taikoma nukrypti leidžianti nuostata, tikslinga aiškiai nurodyti, kad vienintelės kilmės statuso neturinčios medžiagos, naudotinos minėtai tunų nugarinei gaminti, turėtų būti SS pozicijoje 0302 arba 0303 nurodyti tunai;

               (10)

               Reglamente (EEB) Nr. 2454/93 nustatytos tarifinių kvotų administravimo taisyklės. Kad būtų užtikrintas veiksmingas administravimas glaudžiai bendradarbiaujant Gvatemalos valdžios institucijoms, Sąjungos muitinėms ir Komisijai, minėtos taisyklės turėtų būti taikomos mutatis mutandis importuojamam prekių kiekiui, kuriam taikoma šiuo reglamentu suteikta nukrypti leidžianti nuostata;

               (11)

               siekiant sudaryti sąlygas veiksmingai leidžiančios nukrypti nuostatos taikymo stebėsenai užtikrinti, būtina Gvatemalos valdžios institucijas įpareigoti reguliariai pranešti Komisijai išduotų A formos kilmės sertifikatų duomenis;

               (12)

               šiame reglamente numatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nukrypstant nuo Reglamento (EEB) Nr. 2454/93 72, 73 ir 75–79 straipsnių, Gvatemaloje iš kilmės statuso neturinčių tunų, nurodytų SS pozicijoje 0302 arba 0303, pagaminta virta, užšaldyta ir vakuuminėje pakuotėje supakuota tunų filė, vadinama nugarine, kurios KN kodas yra ex 1604 14 16, pagal šio reglamento 2, 3 ir 4 straipsniuose nustatytas sąlygas laikoma Gvatemalos kilmės produktu.
   2 straipsnis
   1 straipsnyje numatyta nukrypti leidžianti nuostata taikoma iš Gvatemalos eksportuojamiems produktams, deklaruojamiems išleidimui į laisvą apyvartą Sąjungoje nuo 2012 m. sausio 1 d. iki 2013 m. birželio 30 d., neviršijant šio reglamento priede nustatyto kiekio.
   3 straipsnis
   Šio reglamento priede nustatytas kiekis administruojamas vadovaujantis Reglamento (EEB) Nr. 2454/93 308a, 308b ir 308c straipsniais.
   4 straipsnis
   Gvatemalos muitinė imasi 1 straipsnyje nurodytų eksportuojamų produktų kiekio patikroms atlikti būtinų priemonių.
   A formos kilmės sertifikatų, išduotų Gvatemalos kompetentingų valdžios institucijų remiantis šio reglamento nuostatomis, 4 langelyje įrašomas vienas iš šių patvirtinimų:

               —

               „Derogation – Commission Implementing Regulation (EU) No 1044/2012“,

               —

               „Excepción – Reglamento de Ejecución (UE) no 1044/2012 de la Comisión“.

         Gvatemalos kompetentingos institucijos iki mėnesio, einančio po kiekvieno kalendorinio ketvirčio, pabaigos Komisijai pateikia kiekio, dėl kurio pagal šį reglamentą išduoti A formos kilmės sertifikatai, ketvirčio ataskaitą ir minėtų sertifikatų serijos numerius.
   5 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 8 d.

            Komisijos vardu

            Pirmininkas

         José Manuel BARROSO

      (1)  OL L 302, 1992 10 19, p. 1.

      (2)  OL L 253, 1993 10 11, p. 1.

      (3)  OL L 211, 2008 8 6, p. 1.

      PRIEDAS

                  Kvotos Nr.

                  KN kodas

                  Prekių aprašymas

                  Laikotarpis

                  Kiekis
                  (neto masė tonomis)

                  09.1627

                  ex 1604 14 16

                  Virta, užšaldyta ir vakuuminėje pakuotėje supakuota tunų filė, vadinama nugarine

                  2012 01 01–2012 12 31

                  1 975

                  2013 01 01–2013 06 30

                  987,5


title: 2013 m. sausio 25 d. Komisijos įgyvendinimo reglamentas (ES) Nr. 74/2013, kuriuo iš dalies keičiamos Reglamento (ES) Nr. 1125/2010 nuostatos, susijusios su Vokietijos, Ispanijos ir Slovakijos grūdų intervenciniais centrais

text:
26.1.2013

               LT

               Europos Sąjungos oficialusis leidinys

               L 26/17

         KOMISIJOS ĮGYVENDINIMO REGLAMENTAS (ES) Nr. 74/2013
   2013 m. sausio 25 d.
   kuriuo iš dalies keičiamos Reglamento (ES) Nr. 1125/2010 nuostatos, susijusios su Vokietijos, Ispanijos ir Slovakijos grūdų intervenciniais centrais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 41 straipsnį kartu su 4 straipsniu,
   kadangi:

               (1)

               Komisijos reglamento (ES) Nr. 1125/2010, kuriuo nustatomi grūdų intervenciniai centrai ir iš dalies keičiamas Reglamentas (EB) Nr. 1173/2009 (2), priede nurodyti grūdų intervenciniai centrai;

               (2)

               remiantis 2009 m. gruodžio 11 d. Komisijos reglamento (ES) Nr. 1272/2009, kuriuo nustatomos bendros išsamios Tarybos reglamento (EB) Nr. 1234/2007 įgyvendinimo taisyklės, susijusios su žemės ūkio produktų supirkimu ir pardavimu taikant valstybės intervenciją (3), 55 straipsnio 1 dalimi, Vokietija, Ispanija ir Slovakija Komisijai pateikė iš dalies pakeistą grūdų intervencinių centrų, atitinkančių būtiniausius Bendrijos teisės aktais nustatytus reikalavimus, sąrašą (4) ir šiems centrams priklausančių saugojimo patalpų sąrašą;

               (3)

               Reglamentas (ES) Nr. 1125/2010 turėtų būti atitinkamai iš dalies pakeistas ir centrams priklausančių saugojimo patalpų sąrašas su visa ūkinės veiklos vykdytojams, kuriems taikoma valstybės intervencija, būtina informacija skelbiamas internete;

               (4)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 1125/2010 priedas iš dalies keičiamas taip, kaip nustatyta šio reglamento priede.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. sausio 25 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 318, 2010 12 4, p. 10.

      (3)  OL L 349, 2009 12 29, p. 1.

      (4)  Intervencinių centrų sandėliavimo patalpų adresai nurodyti Europos Komisijos interneto svetainėje EUROPA/agriculture http://ec.europa.eu/agriculture/cereals/legislation/index_en.htm.

      PRIEDAS
      Reglamento (ES) Nr. 1125/2010 priedas iš dalies keičiamas taip:

                  1)

                  Dalis „VOKIETIJA“ pakeičiama taip:
                  „VOKIETIJA
                  Aschersleben
                  Augsburg
                  Bad Gandersheim
                  Bad Oldesloe
                  Beverungen
                  Brandenburg
                  Bremen
                  Bülstringen
                  Buttstädt
                  Dessau-Roßlau
                  Drebkau
                  Ebeleben
                  Eilenburg
                  Emden
                  Flensburg
                  Gransee
                  Großschirma
                  Güstrow
                  Hamburg
                  Hameln
                  Herzberg
                  Hildesheim
                  Holzminden
                  Itzehoe
                  Kappeln
                  Karstädt
                  Kiel
                  Klötze
                  Krefeld
                  Kyritz
                  Lübeck
                  Ludwigshafen
                  Magdeburg
                  Malchin
                  Neustadt
                  Nienburg
                  Northeim
                  Pollhagen
                  Querfurt
                  Regensburg
                  Rethem/Aller
                  Riesa
                  Rosdorf
                  Rostock
                  Schwerin
                  Tangermünde
                  Trebsen
                  Uelzen
                  Wismar
                  Witzenhausen“

                  2)

                  Dalis „ISPANIJA“ pakeičiama taip:
                  „ISPANIJA
                  Andalucia
                  Aragon
                  Castilla y Leon
                  Castilla La Mancha
                  Extremadura
                  Navarra“

                  3)

                  Dalis „SLOVAKIJA“ pakeičiama taip:
                  „SLOVAKIJA
                  Bratislava
                  Trnava
                  Dunajská Streda
                  Nitra
                  Dvory nad Žitavou
                  Bánovce nad Bebravou
                  Martin
                  Veľký Krtíš
                  Rimavská Sobota
                  Šurany
                  Košice“


title: 2014 m. balandžio 29 d. Komisijos įgyvendinimo reglamentas (ES) Nr. 459/2014, kuriuo iš dalies keičiami tam tikri reglamentai dėl prekių klasifikavimo Kombinuotojoje nomenklatūroje

text:
6.5.2014

               LT

               Europos Sąjungos oficialusis leidinys

               L 133/43

         KOMISIJOS ĮGYVENDINIMO REGLAMENTAS (ES) Nr. 459/2014
   2014 m. balandžio 29 d.
   kuriuo iš dalies keičiami tam tikri reglamentai dėl prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               Tarybos reglamentu (ES) Nr. 953/2013 (2) iš dalies pakeistas Reglamento (EEB) Nr. 2658/87 I priedas ir KN kodai 8528 59 10, 8528 59 40 ir 8528 59 80 pakeisti KN kodais 8528 59 20, 8528 59 31, 8528 59 39 ir 8528 59 70;

               (2)

               tam tikruose Komisijos reglamentuose dėl prekių klasifikacijos, priimtuose siekiant užtikrinti nuoseklų Reglamentu (EEB) Nr. 2658/87 nustatytos Kombinuotosios nomenklatūros taikymą, daroma nuoroda į KN kodus, kurių nebėra. Todėl jie turėtų būti pakeisti, kad būtų atsižvelgta į atitinkamus galiojančius KN kodus;

               (3)

               Muitinės kodekso komitetas per pirmininko nustatytą laikotarpį nuomonės dėl šio reglamento III priedo nepateikė, o šio reglamento I, II ir IV prieduose numatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Komisijos reglamento (EB) Nr. 1156/2008 (3), iš dalies pakeisto Įgyvendinimo reglamentu (ES) Nr. 441/2013 (4), priedas pakeičiamas šio reglamento I priedo tekstu.
   2.   Komisijos reglamento (EB) Nr. 1172/2008 (5), iš dalies pakeisto Įgyvendinimo reglamentu (ES) Nr. 441/2013, priedo 1 punktas pakeičiamas šio reglamento II priedo tekstu.
   3.   Komisijos įgyvendinimo reglamento (ES) Nr. 1196/2011 (6) priedas pakeičiamas šio reglamento III priedo tekstu.
   4.   Komisijos įgyvendinimo reglamento (ES) Nr. 698/2012 (7) priedas pakeičiamas šio reglamento IV priedo tekstu.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 29 d.

            Komisijos vardu

            Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  2013 m. rugsėjo 26 d. Tarybos reglamentas (ES) Nr. 953/2013 kuriuo iš dalies keičiamas Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas (OL L 263, 2013 10 5, p. 4).

      (3)  2008 m. lapkričio 20 d. Komisijos reglamentas (EB) Nr. 1156/2008 dėl tam tikrų prekių klasifikavimo Kombinuotojoje nomenklatūroje (OL L 310, 2008 11 21, p. 9).

      (4)  2013 m. gegužės 7 d. Komisijos įgyvendinimo reglamentas (ES) Nr. 441/2013 kuriuo iš dalies keičiami arba panaikinami tam tikri reglamentai dėl prekių klasifikavimo Kombinuotojoje nomenklatūroje (OL L 130, 2013 5 15, p. 1).

      (5)  2008 m. lapkričio 25 d. Komisijos reglamentas (EB) Nr. 1172/2008 dėl tam tikrų prekių klasifikavimo Kombinuotojoje nomenklatūroje (OL L 317, 2008 11 27, p. 4).

      (6)  2011 m. lapkričio 17 d. Komisijos įgyvendinimo reglamentas (ES) Nr. 1196/2011 dėl tam tikrų prekių klasifikavimo Kombinuotojoje nomenklatūroje (OL L 303, 2011 11 22, p. 12).

      (7)  2012 m. liepos 25 d. Komisijos įgyvendinimo reglamentas (ES) Nr. 698/2012 dėl tam tikrų prekių klasifikavimo Kombinuotojoje nomenklatūroje (OL L 203, 2012 7 31, p. 34).

      I PRIEDAS

            „PRIEDAS

                        Prekių aprašymas

                        Klasifikavimas (KN kodas)

                        Motyvai

                        (1)

                        (2)

                        (3)

                                    1.

                                    Nejudamų vaizdų įrašymo, atkūrimo ir rodymo ekrane aparatas (vadinamasis skaitmeninių nuotraukų rėmelis), kurio gabaritiniai matmenys – 17 (ilgis) × 12,9 (plotis) × 12,3 (storis) cm, sudarytas iš šių pagrindinių sudedamųjų dalių, sumontuotų tame pačiame korpuse:

                                                —

                                                skystakristalio (LCD) spalvoto vaizdo vaizduoklio, kurio ekrano įstrižainė 13 cm (5,1 colio), o skyra – 320 × 240 pikselių,

                                                —

                                                abonento atpažinimo modulio (SIM) kortelės lizdo,

                                                —

                                                infraraudonosios spinduliuotės sąsajos,

                                                —

                                                vidinės atmintinės,

                                                —

                                                valdymo mygtukų.

                                          Vaizdai į aparato vidinę atmintinę perkeliami iš suderinamo prietaiso (pvz., mobiliojo telefono, automatinio duomenų apdorojimo (ADA) mašinos ar skaitmeninio fotoaparato) infraraudonųjų spindulių signalu arba SIM kortele naudojantis vaizdo žinučių paslauga (MMS).
                                    Infraraudonųjų spindulių signalu vaizdus taip pat galima perkelti iš aparato į suderinamą prietaisą.
                                    Aparatas suderinamas su JPEG ir GIF formatais ir didžiausia 1 024 × 728 pikselių skyra.
                                    Aparatas gali rodyti vaizdus pavienio vaizdo arba skaidrių peržiūros režimu.
                                    Jo vidinėje atmintinėje galima saugoti iki 50 vaizdų.

                        8528 59 70

                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba ir KN kodus 8528, 8528 59 ir 8528 59 70 atitinkančiais prekių aprašymais.
                        Kadangi aparatas skirtas trims funkcijoms atlikti, kaip apibrėžta XVI skyriaus 3 pastaboje (vaizdų įrašymo, atkūrimo ir rodymo ekrane), jis klasifikuotinas taip, lyg būtų sudarytas tik iš tos mašinos, kuri atlieka pagrindinę funkciją.
                        Dėl gebėjimo rodyti vaizdus ekrane aparato pagrindine funkcija laikytina monitoriaus funkcija, atskirai nurodyta 8528 pozicijoje.
                        Tai, kad iš išorinių šaltinių gaunami signalai rodomi ekrane ne tiesiogiai, netrukdo gaminį priskirti 8528 pozicijai, nes tai pozicijai priskiriami ir monitoriai, galintys priimti įvairius iš skirtingų šaltinių gaunamus signalus (taip pat žr. Suderintosios sistemos paaiškinimų 8528 pozicijos paaiškinimų trečiąją pastraipą).
                        Todėl aparatas klasifikuotinas kaip kitas monitorius, priskiriant KN kodą 8528 59 70.

                                    2.

                                    Nejudamų ir judamų vaizdų įrašymo, atkūrimo ir rodymo ekrane bei garso įrašymo ir atkūrimo aparatas (vadinamasis skaitmeninių vaizdų rėmelis), kurio gabaritiniai matmenys 33 (ilgis) × 24,1 (plotis) × 4,1 (storis) cm ir kuris sudarytas iš šių pagrindinių sudedamųjų dalių, sumontuotų tame pačiame korpuse:

                                                —

                                                skystakristalio (LCD) spalvoto vaizdo vaizduoklio, kurio ekrano įstrižainė 25,4 cm (10 colių), o skyra – 800 × 480 pikselių,

                                                —

                                                128 MB talpos vidinės atmintinės,

                                                —

                                                atminties kortelės lizdų,

                                                —

                                                įmontuotų garsiakalbių,

                                                —

                                                dviejų USB sąsajų,

                                                —

                                                valdymo mygtukų.

                                          Jis suderinamas su šiais formatais:

                                                —

                                                garso – MP3,

                                                —

                                                nejudamo vaizdo: JPEG, GIF,

                                                —

                                                judamo vaizdo: MPEG1, MPEG4, MOV, AVI.

                                          Į atminties kortelių lizdus galima įdėti įvairias puslaidininkines liekamąsias atmintines.
                                    Vaizdai gali būti rodomi ekrane pasirinkus pavienio vaizdo, skaidrių arba miniatiūrų peržiūros režimą.

                        8528 59 70

                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba ir KN kodus 8528, 8528 59 ir 8528 59 70 atitinkančiais prekių aprašymais.
                        Kadangi aparatas skirtas trims funkcijoms atlikti, kaip apibrėžta XVI skyriaus 3 pastaboje (vaizdų įrašymo, atkūrimo ir rodymo ekrane), jis klasifikuotinas taip, lyg būtų sudarytas tik iš tos mašinos, kuri atlieka pagrindinę funkciją.
                        Pagal savo konstrukciją ir koncepciją aparatas skirtas nejudamiems ir judamiems vaizdams rodyti ekrane. Nejudamų ir judamų vaizdų įrašymas laikytinas antrine aparato funkcija. Todėl jo pagrindine funkcija laikytina tik monitoriui būdinga funkcija, atskirai nurodyta 8528 pozicijoje.
                        Tai, kad iš išorinių šaltinių gaunami signalai rodomi ekrane ne tiesiogiai, netrukdo aparatą priskirti 8528 pozicijai, nes tai pozicijai priskiriami ir monitoriai, galintys priimti įvairius iš skirtingų šaltinių gaunamus signalus (taip pat žr. Suderintosios sistemos paaiškinimų 8528 pozicijos paaiškinimų trečiąją pastraipą).
                        Aparatas negali tiesiogiai rodyti iš ADA mašinos gaunamų signalų, nes USB sąsajos naudojamos tik medijos rinkmenoms perkelti. Todėl jis nepriskirtinas nei 8528 51 00, nei 8528 59 31 subpozicijai.
                        Todėl aparatas klasifikuotinas kaip kitas monitorius, priskiriant KN kodą 8528 59 70.“

      II PRIEDAS

            „PRIEDAS

                        Prekių aprašymas

                        Klasifikavimas (KN kodas)

                        Motyvai

                        (1)

                        (2)

                        (3)

                                    1.

                                    Iš baterijų maitinamas aparatas, sudarytas iš lazerinės skaitymo sistemos vaizdui atkurti ir spalvoto vaizdo monitoriaus vaizdui rodyti ekrane (vadinamasis nešiojamasis DVD leistuvas). Jo gabaritiniai matmenys 19 (ilgis) × 14,2 (plotis) × 3,7 (aukštis) cm, o svoris – 800 gramų.
                                    Monitorius yra skystųjų kristalų įtaiso (LCD) tipo; jo ekrano įstrižainė yra 21,6 cm (8,5 colio). Aparatą galima sulankstyti, o monitorių – sukioti.
                                    Aparate įmontuoti garsiakalbiai.
                                    Jame yra šios sąsajos:

                                                —

                                                atminties kortelių plėtotės lizdai,

                                                —

                                                USB prievadas,

                                                —

                                                sudėtinio vaizdo signalo įvesties ir išvesties,

                                                —

                                                ausinių lizdai.

                                          Juo galima skaityti įvairių garso ir vaizdo formatų optines laikmenas (pavyzdžiui, CD, DVD) ir puslaidininkines laikmenas (pavyzdžiui, USB atmintines).

                        8528 59 70

                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba ir KN kodus 8528, 8528 59 ir 8528 59 70 atitinkančiais prekių aprašymais.
                        Kadangi aparatas skirtas dviems funkcijoms atlikti, kaip apibrėžta XVI skyriaus 3 pastaboje (vaizdų atkūrimo ir rodymo ekrane), jis turi būti klasifikuojamas taip, lyg būtų sudarytas tik iš tos mašinos, kuri atlieka pagrindinę funkciją.
                        Pagal aparato konstrukciją ir koncepciją, konkrečiau – ekrano dydį, dėl kurio galima lengviau ilgesnį laiką stebėti vaizdų seką, pagrindinė jo funkcija – vaizdo rodymas.
                        Aparatas negali tiesiogiai rodyti iš ADA mašinos gaunamų signalų, nes USB prievadas naudojamas tik medijos rinkmenoms perkelti. Todėl jis nepriskirtinas nei 8528 51 00, nei 8528 59 31 subpozicijai.
                        Todėl aparatas klasifikuotinas kaip kitas monitorius, priskiriant KN kodą 8528 59 70.“

      III PRIEDAS

            „PRIEDAS

                        Prekių aprašymas

                        Klasifikavimas (KN kodas)

                        Motyvai

                        (1)

                        (2)

                        (3)

                        Ant akių dedamas iš baterijų maitinamas nešiojamasis elektroninis aparatas, skirtas vaizdams rodyti (vadinamieji vaizdo akiniai), kurio apytikriai matmenys sulanksčius 15 × 3,5 × 2,5 cm.
                        Ant akių dedamą elektroninį aparatą sudaro du skystakristaliai (LCD) ekranai, kurių kiekvieno raiška 640 × 480 pikselių (atitinka virtualų vaizdą 80 colių įstrižainės ekrane, į kurį žiūrima iš 2 m atstumo), ir garso atkūrimo grandinė, sumontuoti rėmeliuose, panašiuose į akinių rėmelius.
                        Aparate yra šios sąsajos:

                                    —

                                    VGA įvesties,

                                    —

                                    garso ir vaizdo (A/V) įvesties.

                              Jį galima prijungti prie automatinio duomenų apdorojimo (ADA) mašinos ir kitų aparatų, kaip antai vaizdo leistuvų, televizorių arba žaidimų pultų.
                        Jis rodo pramogoms skirtus virtualius trimačius (3D) vaizdus.

                        8528 59 31

                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8528, 8528 59 ir 8528 59 31 atitinkančiais prekių aprašymais.
                        Aparate neįmontuota tiunerio ar kito panašaus įtaiso, galinčio priimti televizijos signalus, todėl jis nepriskirtinas 8528 72 subpozicijai kaip televizijos signalų imtuvas.
                        Aparate sumontuoti du labai maži LCD ekranai (po vieną priešais kiekvieną akį) virtualiam vaizdui, atitinkančiam vaizdą 80 colių įstrižainės ekrane, į kurį žiūrima iš 2 m atstumo, rodyti. Atsižvelgiant į šiuos objektyvius požymius ir savybes, visų pirma gebėjimą rodyti 3D vaizdus, aparatas laikytinas skirtu pramogoms, pavyzdžiui, filmams ir televizijos laidoms žiūrėti ar žaidimams žaisti. Todėl jis nepriskirtinas 8528 51 subpozicijai, nes nelaikytinas naudotinu vien tik arba daugiausia ADA sistemoje, priskiriamoje 8471 pozicijai.
                        Kadangi monitorius gali rodyti iš ADA mašinos gaunamus signalus tokiu lygiu, kurio pakanka, kad jis būtų tinkamas praktiškai naudoti su ADA mašina, laikytina, kad jis gali priimtinu funkcionalumo lygiu rodyti iš ADA mašinų gaunamus signalus.
                        Todėl monitorius klasifikuotinas kaip plokščiasis monitorius, galintis priimtinu funkcionalumo lygiu rodyti automatinio duomenų apdorojimo mašinų signalus, kurio ekranas pagamintas naudojant skystakristalio vaizduoklio (LCD) technologiją, priskiriant KN kodą 8528 59 31.“

      IV PRIEDAS

            „PRIEDAS

                        Prekių aprašymas

                        Klasifikavimas (KN kodas)

                        Motyvai

                        (1)

                        (2)

                        (3)

                                    1.

                                    Daugiafunkcis aparatas (vadinamasis medijų centras autotransporto priemonėms), naudojamas autotransporto priemonėse, kurį sudaro du pagrindiniai komponentai:

                                                —

                                                radijo imtuvas kartu su kompaktinių ir universaliųjų skaitmeninių diskų (CD/DVD) leistuvu,

                                                —

                                                nuimamas spalvoto vaizdo skystakristalis vaizduoklis (LCD) su jutikliniu ekranu, kurio įstrižainės ilgis yra apie 17,5 cm (7 coliai), o ekrano kraštinių santykis – 16:9.

                                          Aparate įmontuotos jungtys vaizdo signalams iš išorinių šaltinių, pavyzdžiui, galinio vaizdo kameros, priimti.
                                    Aparatas pateikiamas su nuotolinio valdymo pulteliu.
                                    Prie aparato galima prijungti papildomą vaizduoklį.

                        8528 59 70

                        Klasifikuojama vadovaujantis Kombinuotosios nomenklatūros 1, 3 (c punktu) ir 6 bendrosiomis aiškinimo taisyklėmis ir KN kodus 8528, 8528 59 ir 8528 59 70 atitinkančiais prekių aprašymais.
                        Aparatas skirtas atlikti įvairioms funkcijoms (garso ir vaizdo atkūrimo, radijo transliacijų priėmimo, vaizdo rodymo), iš kurių nei viena, atsižvelgiant į aparato konstrukciją ir koncepciją, nenulemia esminio jo požymio.
                        Todėl, taikant 3 bendrosios aiškinimo taisyklės c punktą, aparatas klasifikuotinas kaip kitas monitorius, priskiriant KN kodą 8528 59 70.

                                    2.

                                    Daugiafunkcis aparatas (vadinamasis medijų centras autotransporto priemonėms), naudojamas autotransporto priemonėse, kurio apytikriai matmenys 17 × 5 × 16 cm.
                                    Aparato korpuse sumontuotas radijo imtuvas, garso ir vaizdo atkūrimo aparatas ir spalvotas skystakristalis vaizduoklis (LCD), kurio ekrano įstrižainės ilgis apie 8 cm (3,5 colio).
                                    Aparate įmontuotos jungtys vaizdo signalams iš išorinių šaltinių, pavyzdžiui, galinio vaizdo kameros, priimti.
                                    Aparatas taip pat gali atkurti garsą ir vaizdą iš USB atmintuko.
                                    Aparatas pateikiamas su nuotolinio valdymo pulteliu.
                                    Prie aparato galima prijungti papildomą vaizduoklį.

                        8528 59 70

                        Klasifikuojama vadovaujantis Kombinuotosios nomenklatūros 1, 3 (c punktu) ir 6 bendrosiomis aiškinimo taisyklėmis ir KN kodus 8528, 8528 59 ir 8528 59 70 atitinkančiais prekių aprašymais.
                        Aparatas skirtas atlikti įvairioms funkcijoms (garso ir vaizdo atkūrimo, radijo transliacijų priėmimo, vaizdo rodymo), iš kurių nei viena, atsižvelgiant į aparato konstrukciją ir koncepciją, nenulemia esminio jo požymio.
                        Aparatas negali tiesiogiai rodyti iš ADA mašinos gaunamų signalų, nes USB sąsaja naudojama tik garsui arba vaizdui iš USB atmintuko atkurti. Todėl jis nepriskirtinas nei 8528 51 00, nei 8528 59 31 pozicijai.
                        Todėl, taikant 3 bendrosios aiškinimo taisyklės c punktą, aparatas klasifikuotinas kaip kitas monitorius, priskiriant KN kodą 8528 59 70.

                                    3.

                                    Daugiafunkcis aparatas (vadinamasis medijų centras autotransporto priemonėms), naudojamas autotransporto priemonėse.
                                    Aparato korpuse sumontuotas radijo imtuvas, garso ir vaizdo atkūrimo aparatas, radionavigacinis aparatas ir spalvotas skystakristalis vaizduoklis (LCD), kurio ekrano įstrižainės ilgis apie 18 cm (7 coliai), o ekrano kraštinių santykis – 16:9.
                                    Aparate įmontuotos jungtys vaizdo signalams iš išorinių šaltinių, pavyzdžiui, galinio vaizdo kameros ar antžeminės skaitmeninės televizijos (DVB-T) tiunerio, priimti.
                                    Aparatas taip pat gali atkurti garsą ir vaizdą iš atminties kortelės.
                                    Aparatas pateikiamas su dviem nuotolinio valdymo pulteliais.
                                    Prie aparato galima prijungti papildomą vaizduoklį.

                        8528 59 70

                        Klasifikuojama vadovaujantis Kombinuotosios nomenklatūros 1, 3 (c punktu) ir 6 bendrosiomis aiškinimo taisyklėmis ir KN kodus 8528, 8528 59 ir 8528 59 70 atitinkančiais prekių aprašymais.
                        Aparatas skirtas atlikti įvairioms funkcijoms (garso ir vaizdo atkūrimo, radionavigacijos, radijo transliacijų priėmimo, vaizdo rodymo), iš kurių nei viena, atsižvelgiant į aparato konstrukciją ir koncepciją, nenulemia esminio jo požymio.
                        Todėl, taikant 3 bendrosios aiškinimo taisyklės c punktą, aparatas klasifikuotinas kaip kitas monitorius, priskiriant KN kodą 8528 59 70“.